
GULBENES NOVADA PAŠVALDĪBAS DOMES LĒMUMS
Gulbenē

	2026.gada 29.oktobrī
	                              Nr. GND/2026/847
	                              Nr. GND/2026/___

	
	                              (protokols Nr.19; 55.p)
	                              (protokols Nr.__; __.p)



Par SIA “Gulbenes Energo Serviss” siltumenerģijas apgādes pakalpojumu maksas apstiprināšanu Gulbenes novada Stradu pagasta Stāķu un Šķieneru ciemos

2026.gada 27.augustā Gulbenes novada pašvaldība dome pieņēma lēmumu Nr. GND/2026/697 “Par SIA “Gulbenes Energo Serviss” siltumenerģijas apgādes pakalpojumu maksas apstiprināšanu Gulbenes novada Stradu pagasta Stāķu un Šķieneru ciemos” (protokols Nr.16;73.p), nosakot siltumenerģijas apgādes pakalpojumu maksu no 2026.gada 1.oktobra Gulbenes novada Stradu pagasta Stāķu un Šķieneru ciemu administratīvajās teritorijās fiziskām un juridiskām personām.
2026.gada 14.oktobrī Gulbenes novada pašvaldība ir saņēmusi informatīvu vēstuli Nr. GES/2026/1.4/1138 no SIA “Gulbenes Energo Serviss”, reģistrācijas numurs 54603000121, juridiskā adrese: Blaumaņa iela 56A, Gulbene, Gulbenes novads, LV-4401, “Par siltumapgādes tarifa pārrēķinu Gulbenes novada, Stradu pagasta Stāķu un Šķieneru ciema administratīvajā teritorijā”. Vēstulei pievienots siltumapgādes tarifa aprēķins 2026./2027. gada apkures sezonai, kas stāsies spēkā no 2027.gada 1.janvāra Gulbenes novada Stradu pagasta Stāķu ciema un Šķieneru ciema administratīvajā teritorijā. 
Saskaņā ar Pašvaldību likuma 4.panta pirmās daļas 1.punktu viena no pašvaldības autonomajām funkcijām ir organizēt iedzīvotājiem siltumapgādes pakalpojumus, neatkarīgi no tā, kā īpašumā atrodas dzīvojamais fonds.
Pamatojoties uz Gulbenes novada pašvaldības domes 2017. gada 10. augusta lēmumu “Par deleģēšanas līguma slēgšanu ar SIA “Gulbenes nami”” (prot.11, 6.§) un 2017. gada 11. augustā starp Gulbenes novada pašvaldību (līguma slēgšanas brīdī – Gulbenes novada domi) un SIA “Gulbenes Energo Serviss” (līguma slēgšanas brīdī – SIA “Gulbenes nami”), reģ. Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401,  noslēgto deleģēšanas līgumu Nr. GND/9.17/17/804, SIA “Gulbenes Energo Serviss” sabiedriskos siltumenerģijas apgādes pakalpojumus Gulbenes novada Stradu pagasta Stāķu ciemā un Šķieneru ciema administratīvajā teritorijā sniedz līdz 2027.gada 30.jūnijam. 
Valsts pārvaldes iekārtas likuma 43.1 panta trešā daļa noteic, ka valsts pārvaldes uzdevuma ietvaros pašvaldību pilnvaroto privātpersonu sniegto pakalpojumu maksas apmēru vai tā noteikšanas un apstiprināšanas kārtību, kā arī atbrīvojumus privātpersonām nosaka pašvaldības dome.
Metodikas par siltumenerģijas apgādes pakalpojumu tarifa aprēķināšanu SIA “Gulbenes nami” 14.punkts nosaka, ka siltumenerģijas pakalpojuma tarifu aprēķina katrai apkures sezonai, ja par 10% mainās spēkā esošā tarifa aprēķinam izmantotie siltumenerģijas apgādes pakalpojuma apjoma rādītāji vai mainās spēkā esošā tarifa aprēķinā iekļautās pamat izmaksas, tiek izstrādāts jauns siltumenerģijas apgādes tarifs, kas aprēķināts, pamatojoties uz koriģētiem siltumenerģijas apgādes pakalpojuma apjomiem un izmaksām.
Šķeldas piegādātāja – Gulbenes rajona Litenes pagasta zemnieku saimniecības “AIZPURIEŠI” pakalpojuma nodrošināšanas izmaksas ir pieaugušas par 29,2% jeb no 20,90 EUR bez PVN / MWh uz 27,00 EUR bez PVN / MWh. Saskaņā ar SIA “Gulbenes Energo Serviss” 2021.gada 10.maijā apstiprināto metodiku par siltumenerģijas apgādes pakalpojumu tarifa aprēķināšanu Stradu pagasta Stāķu un Šķieneru ciemam, ņemot vērā kurināmā iegādes izmaksu pieaugumu, jaunais siltumapgādes tarifs, kuru plānots piemērot no 2027.gada 1.janvāra ir 98,80 EUR bez PVN / MWh bez rentabilitātes (peļņas), tādēļ nepieciešams pieņemt jaunu domes lēmumu. Šobrīd spēkā esošais tarifs ir 89,41 EUR bez PVN / MWh, no 2027.gada 1.janvāra siltumenerģijas apgādes pakalpojumu tarifs pieaugs par 9,39 EUR bez PVN / MWh.
Ņemot vērā minēto un pamatojoties uz Pašvaldību likuma 4.panta pirmās daļas 1.punktu, 10.panta pirmās daļas 21.punktu, Ministru kabineta 2008.gada 21.oktobra noteikumiem Nr.876 “Siltumenerģijas piegādes un lietošanas noteikumi” 29.pantu, Valsts pārvaldes iekārtas likuma 43.1 panta trešo daļu, ņemot vērā Gulbenes novada pašvaldības domes 2017.gada 10.augusta lēmumu “Par deleģēšanas līguma slēgšanu ar SIA “Gulbenes nami”” (prot.11, 6.§) un 2017.gada 11.augustā starp Gulbenes novada domi un SIA “Gulbenes nami” noslēgtā deleģēšanas līguma Nr.GND/9.17/17/804 5.punktu, kā arī ņemot vērā Attīstības un tautsaimniecības komitejas un Finanšu komitejas apvienotās sēdes  ieteikumu, atklāti balsojot: ar 12 balsīm "Par" (Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
1. APSTIPRINĀT SIA “Gulbenes Energo Serviss”, reģistrācijas numurs 54603000121, deleģēto pārvaldes uzdevumu ietvaros sniegto maksas pakalpojumu cenrādi:
	Nr.
p.k.
	Pakalpojuma veids
	Mērvienība
	Cena bez PVN (euro)
	PVN (euro)
	Cena ar PVN
(euro)

	1.
	Siltumenerģijas apgādes pakalpojumu maksa Gulbenes novada Stradu pagasta Stāķu un Šķieneru ciemu administratīvajās teritorijās:

	1.1.
	Fiziskām personām
	MWh
	98,80
	11,86*
	110,66

	1.2.
	Juridiskām personām
	MWh
	98,80
	20,75
	119,55



Piezīmes: 
* Piemēro samazināto pievienotās vērtības nodokļa likmi saskaņā ar Pievienotās vērtības nodokļa likuma 42.panta divpadsmito daļu.

2. NOTEIKT, ka lēmuma 1.punktā apstiprinātais maksas pakalpojumu cenrādis stājas spēkā 2027.gada 1.janvārī.
3. ATZĪT par spēku zaudējušu Gulbenes novada domes 2026.gada 27.augusta lēmumu Nr. GND/2026/697 “Par SIA “Gulbenes Energo Serviss” siltumenerģijas apgādes pakalpojumu maksas apstiprināšanu Gulbenes novada Stradu pagasta Stāķu un Šķieneru ciemos” (protokols Nr.16; 73.p) ar 2027.gada 1.janvāri.
4. Atbildīgais par lēmuma izpildi SIA “Gulbenes Energo Serviss”, reģistrācijas numurs 54603000121, valdes loceklis.

